اقرا رسول

اقرا رسول (جم 15 اگست 2000) اک بھارتی کرکٹر اے اتے اسنوں 'بارامولا دی سپرگرل' وجوں وی جانیا جاندا اے۔ اوہ اتری کشمیر وچ واقع ڈانگیواچا، رپھیاباد دی رہن والی اے اتے انڈر -19 اتے انڈر -23 پدھر اُتے جموں-کشمیر دی نمائندگی کردی اے۔

2017 وچ ممبئی وچ ‘وی د وومن’  دے اک سیشن وچ، بھارتی خاتون کرکٹ ٹیم دی کپتان متالی راج نے اک ‘ایچ۔ای۔آر۔’ (ہوپ۔امپاور۔رائز) پیش کیتا اتے اقرا رسول نوں اعزازی کیتا۔ ایہہ انعام اوہناں دے اعزاز لئی سی، جنہاں نے "اپنے کھیتراں وچ کمال دی اتمتا دکھائی اے اتے اکثر جوکھم لئے ہن، اوکڑاں دا ساہمنا کیتا اے جاں کامیابی دی منگ وچ اصولاں نوں مڑ لکھیا اے۔"

 مڈھلا جیون 
اس دا پتا، غلام رسول لون، بیکری دا مالک اے اتے اوہ چھ بھیناں-بھراواں وچوں سبھ توں چھوٹی اے۔

اوہ امرتسر، ہریانہ، گوا، ہماچل اتے جموں وکھے قومی پدھر اُتے اپنے راج لئی چار وار کھیڈ چکی اے، اس توں پہلاں اوہ سکول وچ اپنیاں کڑیاں دی ٹیم وچ شامل سی۔ 2013 وچ اسنوں جموں کشمیر کرکٹ ایسوسی ایشن (جے۔کے۔سی۔اے) نے انتر-زلھا ٹورنامینٹاں وچ شاندار کارکردگی دا حوالہ دندے ہوئے چنیا سی۔ اسنے انڈر -19 اتے انڈر -23 پدھر اُتے جموں-کشمیر دی نمائندگی کیتی اے۔ رسول دا کہنا اے کہ اوہ وراٹ کوہلی اتے پاکستانی تیز گیندباز محمد عامر دی پرستار اے۔

 کرکٹ کریئر 
رسول قومی پدھر اُتے امرتسر، ہریانہ، گوا، ہماچل اتے جموں وکھے چار وار اپنے راج دی نمائندگی کر چکی اے۔  2015 وچ اسنے تیلنگانا دے اک ٹورنامینٹ وچ کھیڈیا اتے انڈر -17 ٹیم وچ کھیڈدیاں فائینل وچ تن وکٹاں لئیاں۔

مئی 2017 وچ اوہ مغربی بنگال چلی گئی اتے بنگال لئی کھیڈن لئی آدتیا سکول آف سپورٹس وچ شامل ہو گئی۔ اس توں علاوہ، اوہ جموں کشمیر کرکٹ ایسوسی ایشن توں کوئی اعتراز سرٹیفکیٹ (این۔او۔سی) حاصل کرن توں بعد بھارت خاتون قومی کرکٹ ٹیم لئی کھیڈنا چاہندی اے۔ عبدل مونیم ولوں کوچنگ حاصل، اوہ اس ویلے گھریلو پدھر اُتے بنگال دی نمائندگی کردی اے۔ اگست 2017 تک، اقرا کرکٹ ایسوسی ایشن آف بنگال (سی۔اے۔بی۔) دے ماتحت ایڈن گارڈن دیاں انڈور سہولتاں اُتے سکھلائی دے رہی اے۔

مائیکل کلارک کرکٹ اکیڈمی اتے نویں کھلھے آدتیا سکول آف سپورٹس وچکار سمجھوتے دے طور اُتے، کرکٹر مائیکل کلارک نے اعلان کیتا کہ 12 دناں دے پروگرام اُتے سڈنی جان والے نوجوان پرتبھاوان کرکٹر ہونگے۔ اس ٹیم وچ اقرا رسول وی شامل اے۔

 ایہہ وی ویکھو 

 بھارت وچ کھیڈاں
 جموں کشمیر وچ کھیڈاں
 جموں کشمیر کرکٹ ٹیم
 جموں کشمیر خاتون کرکٹ ٹیم

 حوالے 

گٹھ:بھارتی خاتون کرکٹ کھڈاری
گٹھ:کشمیری لوک
گٹھ:زندہ لوک
گٹھ:جم 2000
گٹھ:21ویں صدی دیاں بھارتی کھڈاری عورتاں